**DENUMIREA MĂSURII – CREAREA ȘI DEZVOLTAREA INFRASTRUCTURII SOCIALE DIN TERITORIUL GAL PODGORIA MINIŞ-MĂDERAT**

**CODUL Măsurii - Măsura 1.3**

**Tipul măsurii: 🗹 INVESTIȚII**

* **SERVICII**
* **SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a**

**contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Conform analizei diagnostic au fost identificate următoarele aspecte relevante pentru dezvoltarea spațiului LEADER al microregiunii PODGORIA MINIŞ-MĂDERAT, din punct de vedere social:

- infrastructura socială este insuficient dezvoltată;

- nevoile pentru serviciile sociale sunt în creștere;

- existența unui număr mare de copii dezavantajați, bătrâni, persoane cu dizabilități;

- teritoriul cuprinde zone marginalizate și supuse segregării.

Pentru îmbunătățirea calității vieții, un factor determinant îl constituie construcția, modernizarea, reabilitarea și extinderea infrastructurii fizice sociale care influențează în mod direct dezvoltarea activităților sociale și implicit, crearea de oportunități ocupaționale.

Infrastructura fizică sociala din cadrul teritoriului, în majoritatea comunelor este slab dezvoltată si este de asemenea, una dintre cauzele care limitează dezvoltarea serviciilor sociale în spațiul vizat. În majoritatea comunelor și satelor, serviciile sunt slab dezvoltate sau în unele cazuri, aproape inexistente.

Dezvoltarea economică și socială durabilă a teritoriului vizat este indispensabil legată de îmbunătățirea infrastructurii sociale rurale existente și a serviciilor aferente.

Teritoriul GAL Podgoria Miniș-Măderat – reprezintă spațiul acoperit de parteneriatul public-privat, constituit în vederea implementării Strategiei de Dezvoltare Locală Podgoria Miniș-Măderat în baza măsurii 19 LEADER, a PNDR 2014 – 2020. Teritoriul acoperit este format din următoarele unități administrativ teritoriale aparținând judetului Arad: Orașul Ineu, Orașul Pâncota și comunele: Bârzava, Bata, Bârsa, Birchiș, Bocsig, Conop, Covăsânț, Ghioroc, Păuliș, Săvârșin, Șicula, Șilindia, Șiria, Târnova, Tauț, Ususău, Vărădia de Mureș. Precizăm că în conformitate cu definiția dată spațiului rural pentru Măsura 19 LEADER în cadrul cap. 8.1 din PNDR 2014-2020, potrivit căreia acesta este format din UAT – comune și UAT – orașe mici cu o populație de maxim 20.000 de locuitori, tot teritoriul GAL Podgoria Miniș-Măderat este eligibil pentru finanțare pe toate măsurile din Strategia de Dezvoltare Locală a GAL Podgoria Miniș-Măderat.

**Obiectivele de dezvoltare rurală**:

Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă.

**Obiectiv(e) specific(e) al(e) măsurii:**

1. Creșterea numărului de locuitori din PODGORIA MINIŞ-MĂDERAT care beneficiază de

servicii sociale și medicale îmbunătățite.

1. Îmbunătățirea calității vieții persoanelor vulnerabile (copii, bătrâni, persoane cu

dizabilități) din teritoriul GAL PODGORIA MINIŞ-MĂDERAT prin construcția, modernizarea și extinderea infrastructurii sociale, furnizând acestora servicii sociale si medicale de calitate.

1. Îmbunătățirea serviciilor sociale locale prin dotarea lor cu echipamente necesare.

**Contribuţia la Prioritatea/priorităţile prevăzute la art. 5 din Reg. UE 1305/2013:** Măsura contribuie la prioritatea P6: Prromovarea incluziunii sociale, a reducerii sărăciei și a dezvoltării economice în zonele rurale.

**Contribuţia la obiectivele prevăzute în Reg. 1305/2013**: Măsura corespunde obiectivelor art. 20, alin.1, literele b și d din Reg. (UE) nr. 1305/2013.

**Contribuţia la domeniile de intervenţie Măsurii 19.2:** Măsura contribuie la Domeniul de intervenție 6B Încurajarea dezvoltării locale în zonele rurale, prevăzut la art. 5, Reg. (UE) nr. 1305/2013).

**Contribuţia la obiectivele transversale ale Reg. UE 1305/2013**: Măsura contribuie la obiectivele: mediu, climă şi inovare

**Complementaritatea cu alte măsuri din SDL:**

M 1.2 Investiții în sectorul public pentru dezvoltarea teritoriului GAL PODGORIA MINIŞ-MĂDERAT

M 1.4 Integrarea populatiei rrome din teritoriul GAL PODGORIA MINIŞ-MĂDERAT

M 1.5 Infrastructura de bandă largă din teritoriul GAL PODGORIA MINIŞ-MĂDERAT

Măsura 1.3 analizată se adresează și celor care au beneficiat de finanțare direct pe măsura 1.2 (autorități publice locale – asociațiile autorităților publice locale – ADI-uri - realizate între două sau mai multe comune înființate, conform legislației naționale în vigoare, ONG-uri), măsura 1.4 (comune, asociații și fundații, GAL-ul) și măsura 1.5 (GAL) din cadrul SDL.

Beneficiarii direcți ai măsurii 1.2 sunt autorități publice locale; asociațiile autorităților publice locale (ADI-uri) realizate între două sau mai multe comune înființate conform legislației naționale în vigoare; ONG-uri.

Beneficiarii direcți ai măsurii 1.4 sunt comune; asociații și fundații; GAL-ul, în situația în care, în urma lansării primului apel de selecție, nu se depun proiecte, cu respectarea legislației specifice.

Beneficiarii direcți ai măsurii 1.5 sunt entități private; parteneriate; GAL-ul, în situația în care, în urma lansării primului apel de selecție, nu se depun proiecte, cu respectarea legislației în vigoare.

**Sinergia cu alte măsuri din SDL**:

M 1.1 Sprijin pentru dezvoltarea activităților non-agricole din teritoriul GAL PODGORIA MINIŞ-MĂDERAT

M 1.2 Investiții în sectorul public pentru dezvoltarea teritoriului GAL PODGORIA MINIŞ-MĂDERAT

M 1.4 Integrarea populației rrome din teritoriul GAL PODGORIA MINIŞ-MĂDERAT

M 1.5 Infrastructura de bandă largă din teritoriul GAL PODGORIA MINIŞ-MĂDERAT

1. **Valoarea adăugată a măsurii:**

Caracterul inovativ al măsurii derivă din următoarele:

* Introducerea unităților de îngrijire medicală şi asistenţă socială la domiciliu;
* Dotarea clădirilor multifuncționale cu sisteme care utilizează energie regenerabilă.

**Relevanța măsurii 1.3** reiese din contribuția la realizarea centrelor sociale și de sănătate care vor deservi nevoile legate de asistență medicală comunitară și socială a locuitorilor din teritoriul PODGORIA MINIŞ-MĂDERAT.

În cadrul centrelor sociale, de exemplu pot fi asigurate următoarele servicii: servicii de permanență și asistență medicală primară comunitară; servicii de consultație și tratament stomatologic; servicii de analize medicale de laborator; servicii de asistență socială-refugiu temporar pentru mame și copii; servicii de îngrijire medicală şi asistenţă socială la domiciliu; servicii de dezvoltare şi educaţie timpurie; servicii auxiliare cu caracter administrativ și alte servicii.

1. **Trimiteri la alte acte legislative**

Legea nr. 215/2001, Regulamentul (UE) nr. 1303/2013, Regulamentul (UE) nr. 1305/2013, Regulamentul (UE) nr. 1407/2013, Regulamentul de punere în aplicare (UE) nr. 808/2014 de stabilire a normelor de aplicare a Regulamentului (UE) nr. 1305/2013, Regulamentul de punere în aplicare (UE) nr. 215/2014 de stabilire a normelor de aplicare a Regulamentului (UE) nr. 1303/2013, Legea nr. 272/2004, Legea nr. 448/2006, Legea nr. 292/2011, Legea nr. 197/2012, Legea nr. 219/2015, Ordonanța Guvernului nr. 68/2003, Hotărârea Guvernului nr. 539/2005, Hotărârea Guvernului nr. 268/2007, Hotărârea Guvernului nr. 1113/2014, Hotărârea Guvernului nr. 118/2014, Hotărârea Guvernului nr. 18/2015, Hotărârea Guvernului nr. 383/2015, Hotărârea Guvernului nr. 867/2015

**Notă! Lista actelor normative enumerate are caracter orientativ, nefiind exhaustivă.**

1. **Beneficiari direcți/indirecți (grup țintă) ai măsurii**

**Direcți:**

* Autorități publice locale (APL)- comune și orașe și asociațiile acestora (ADI);
* Furnizori de servicii sociale, acreditaţi în condiţiile legii;
* Parteneriate între Autorități Publice Locale (APL) și furnizori de servicii sociale,

acreditaţi în condiţiile legii;

* GAL-ul, în situația în care, în urma lansării primului apel de selecție, nu se depun

proiecte, cu respectarea legislației specifice, și sub rezerva aplicării măsurilor de evitare a conflictului de interese.

**Indirecți:**

* Persoane aparținând grupurilor vulnerabile care vor beneficia de programe de sprijin,

respectiv: copilul în situaţie de risc ridicat (sărăcie, vulnerabilitate la procesele de dezagregare socială, delincvenţa juvenilă); tinerii de peste 18 ani care nu mai sunt cuprinşi în sistemul de ocrotire a copiilor fără familie; persoanele cu handicap; persoanele aparţinând populaţiei de etnie rromă aflate în situaţii de risc ridicat; vârstnicii în situaţie de risc ridicat şi persoanele fără adăpost, persoane marginalizate social si devaforizare.

* Entități care vor desfășura activități de asistență socială

1. **Tip de sprijin**

* Rambursarea costurilor eligibile suportate și plătite efectiv;
* Plăți în avans, cu condiția constituirii unei garanții bancare sau a unei garanții

echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții.

1. **Tipuri de acțiuni eligibile și neeligibile**

**Acțiuni eligibile:**

Realizarea (construirea), extinderea, modernizarea şi/sau dotarea infrastructurii sociale nerezidențiale aferente unui serviciu social existent sau nou înființat.

**Acțiuni neeligibile:**

* achiziţionarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu

excepţia: costurilor generale definite la art 45, alin 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;

* cheltuieli cu achiziția mijloacelor de transport pentru uz personal și pentru transport

persoane;

* investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum

ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

* cheltuieli neeligibile în conformitate cu art. 69, alin (3) din R (UE) nr. 1303 / 2013;
* nu pot fi finanțate infrastructuri de tip rezidențial.

1. **Condiții de eligibilitate**

* Proiectul trebuie să fie realizat în teritoriul GAL PODGORIA MINIŞ-MĂDERAT;
* Furnizorii de servicii sociale să aibă sediul social sau secundar pe teritoriul GAL-ului și să aibă stipulat în statut activitățile în domeniul social;
* Beneficiarul se identifică într-una din categoriile de beneficiari definite;
* Nu este permisă dubla finanțare a aceleași activități/investiție din alte fonduri

comunitare sau naționale;

* Beneficiarul trebuie să prezinte toate avizele si autorizațiile necesare investiției;
* Investiția să respecte Planul Urbanistic General;
* Construcția, modernizarea și extinderea clădirilor trebuie să respecte/păstreze

arhitectura specifică locală PODGORIA MINIŞ-MĂDERAT;

* Investiția trebuie să se încadreze în cel puțin una din tipurile de acțiuni prevăzute prin

măsura;

* Beneficiarul se angajează să asigure mentenanța investiției;
* Proiectele de infrastructură socială trebuie să asigure funcționarea prin
* operaționalizarea infrastructurii de către o entitate acreditată ca furnizor de servicii sociale;Investiția trebuie să respecte PUG Planul urbanistic general;
* Beneficiarul trebuie să demonstreze necesitatea și oportunitatea investiției;
* Solicitantul să nu fie în insolvență sau incapacitate de plată.

1. **Criterii de selecție**

* Întreținerea și asigurarea funcționării centrului social în parteneriat (de ex. cu comune,orașe, ONG-uri);
* Dotarea clădirilor cu sisteme care utilizează energie regenerabilă;
* Populația netă care beneficiază de condiții îmbunătățite;
* Solicitanții care nu au primit anterior sprijin comunitar pentru o investiție similară;
* Corelarea proiectului cu POCU Axa 5, în vederea finanțării ulterioare.

1. **Sume (aplicabile) și rata sprijinului**

Valoarea maximă a ajutorului public nerambursabil – max. 200.000 euro

**Rate de sprijin:**

- Pentru proiectele negeneratoare de venituri – 100%

- Pentru proiectele generatoare de venituri, de utilitate publică – 100%

1. **Indicatori de monitorizare**

* Populația netă care beneficiază de servicii îmbunătățite: 20 persoane;
* Numărul întreprinderilor, asociațiilor care beneficiază infrastructură îmbunătățită: 1.